**Fără lacrimi**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă-mi întorc privirea spre trecut,

E doar ca să mă rog pentru iertare,

Căci am uitat că omu-i prefăcut

Şi astăzi cerul lacrimi nu mai are.

Am fost doi îngeri coborâţi din rai

Şi ne-am ştiut cum pruncul mama- şi ştie

Că mi-am dorit cu mine să mai stai,

E vinovată clipa cea pustie...

Mă iert că mi-am dorit să mă iubeşti,

Te iert că n-ai putut să-mi dai iubire;

Am scrijelit pe inimă poveşti

Şi am trăit o zi de nemurire...

E-aşa frumos să poţi porni la drum,

Îmbrăţişând cu gândul amintirea;

Să nu te-ntrebi: de ce si cum,

Dar să păstrezi în inimă iubirea!